Publication: Magyar Közlöny
Issue: MK-2001-65 (Year: 2001, Number: 65)
Era: 1990-2004
Section: szolgálati viszonyáról szóló 1996. évi XLIII. törvény (a továbbiakban: Hszt.) az alábbi új XIX/A. fejezettel és
Paragraph Index: 1399

(3) A központi tiszti cím — pályázat alapján — annak a felsőfokú végzettséggel rendelkező hivatásos állományúnak adható, aki az országos parancsnokság, a polgári nemzetbiztonsági szolgálatok állományában vagy a miniszter által irányított minisztériumban, hivatalban — berendelés, vezénylés alapján — teljesít szolgálatot. Kiemelten fontos kormányzati érdekből központi tiszti cím — sikeres pályázat esetén — a fegyveres szervek területi és helyi szerveinél szolgálatot teljesítő hivatásos állományú részére is adható, akiknek a jogviszonyára a 245/J—245/R. § rendelkezéseit kell megfelelően alkalmazni, azzal az eltéréssel, hogy az érintettek illetménypótlékra nem jogosultak. A területi és helyi szerv állományából központi tiszt címet kapott hivatásos állomány a 245/K. § (3) bekezdés szerinti áthelyezése csak a Kormány által irányított szervhez, illetve a fegyveres szervek országos parancsnokságára történhet.

Source: https://magyarkozlony.hu/hivatalos-lapok/800ff76e2a8c69fe423b6982a4b0bbf188c87994/dokumentumok/a3368835cc22cffa380265c369269b38fcccbebe/letoltes